Neuvoston päätös, tehty 19 päivänä joulukuuta 1995, Euroopan unionista tehdyn sopimuksen J.3 artiklan perusteella hyväksytystä yhteisestä toiminnasta Euroopan unionin Mostarin kaupungin hallinnolle antaman tuen jatkamiseksi tehdyn neuvoston päätöksen 95/517/YUTP täydentämisestä



Virallinen lehti nro L 313 , 27/12/1995 s. 0001 - 0001



NEUVOSTON PÄÄTÖS, tehty 19 päivänä joulukuuta 1995, Euroopan unionista tehdyn sopimuksen J.3 artiklan perusteella hyväksytystä yhteisestä toiminnasta Euroopan unionin Mostarin kaupungin hallinnolle antaman tuen jatkamiseksi tehdyn neuvoston päätöksen 95/517/YUTP täydentämisestä (95/552/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon yhteisestä toiminnasta Euroopan unionin Mostarin kaupungin hallinnolle antaman tuen jatkamiseksi 4 päivänä joulukuuta 1995 tehdyn neuvoston päätöksen 95/517/YUTP(1), ON PÄÄTTÄNYT SEURAAVAA: 1. Mostarin kaupungin hallinnon tarpeisiin käytettäväksi 22 päivänä heinäkuuta 1996 päättyväksi ajaksi tarkoitettu Euroopan unionin rahoituspuitteiden kokonaismäärä vahvistetaan enintään 31 miljoonaksi ecuksi. Tämä määrä sisältyy kokonaisuudessaan Euroopan yhteisöjen yleiseen talousarvioon. 2. Tähän tarkoitukseen käytettävissä olevat, säädettyjen enimmäismäärien mukaiset varat ovat Mostarin kaupungin hallinnon arvion mukaan tarpeen seuraaviin kohteisiin: i) rakentamiseen, pahasti vaurioituneiden asuntojen kunnostamiseen ja korjauskelvottomien rakennusten purkamiseen annettava tuki, ii) julkiset laitteistot (energia, vesi, puhtaanapito, posti ja tietoliikenne, jätehuolto), iii) talouselämälle annettava tuki, iv) liikenne (infrastruktuurit ja laitteistot), v) sosiaali- ja terveyspalvelut, vi) koulutus, kulttuuri ja urheilu, vii) kunnallishallinnon (yhtenäistetty poliisilaitos mukaan lukien) vahvistaminen, viii) kotiseudultaan siirtymään joutuneiden henkilöiden uudelleenintegrointi, ix) hallinnon toiminta- ja yleiskulut. 3. Varat suoritetaan Mostarin kaupungin hallinnolle avatulle tilille. Tämä tukitoiminta toteutetaan erityisesti tarkoitukseen käytettävissä olevien, säädettyjen enimmäismäärien mukaisten varojen osalta seuraavien yksityiskohtaisten sääntöjen mukaisesti; Hallinto arvioi tarpeet ja niiden rahoittamiseen tarvittavat varat sekä esittää arvionsa neuvoston puheenjohtavaltiolle. Näiden arvioiden perusteella puheenjohtajavaltio jäsenvaltioiden edustajista muodostetun neuvoa-antavan ryhmän avustuksella ja toimien yhdessä komission kanssa antaa suuntaviivat ja päättää tarpeisiin vastaamiseksi tarvittavista toimenpiteistä sekä antaa käytettäväksi erä kerrallaan niiden rahoittamiseen tarvittavat varat. 4. Hallinto varmistaa näiden suuntaviivojen ja toimenpiteiden toteuttamisen sekä antaa säännöllisesti tästä kertomuksia puheenjohtajavaltiolle, joka toimittaa ne neuvoa-antavalle ryhmälle ja komissiolle. 5. Euroopan tilintarkastustuomioistuimelle annetaan tehtäväksi tarkastaa hallinnon tilit. 6. Edellä 3 kohdassa tarkoitetun menettelyn mukaisesti 1 kohdassa määrätyistä varoista rahoitettuja kuluja hoidetaan talousarvioon sovellettavien yhteisön menettelyjen ja säännösten mukaisesti. 7. Tämä päätös tulee voimaan päivänä, jona se tehdään. Sitä sovelletaan 22 päivään heinäkuuta 1996. 8. Tämä päätös julkaistaan virallisessa lehdessä. Tehty Brysselissä 19 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 298, 11.12.1995, s. 4